See You Again (երգ, Վիզ Խալիֆա)

«See You Again», ամերիկացի ռեփեր Վիզ Խալիֆայի երգը, որ ձայնագրվել է ամերիկացի երգիչ Չարլի Փութի հետ համագործակցությամբ։ Այն «Ֆորսաժ 7» ֆիլմի սաունդթրեքն է։ Երգը թողարկվել է 2015 թվականի մարտի 17-ին որպես այդ ֆիլմի սաունդթերք ալբոմի երկրորդ սինգլ։ Երգը գրվել է DJ Frank E-ի, Չարլի Փութի, Վիզ Խալիֆայի և Էնդրյու Սիդարի կողմից։ Երգը հաջողություն է ունեցել բազմաթիվ երկրներում. այն 12 շաբաթ գլխավորել է ամերիկյան Billboard Hot 100-ը, ինչպես նաև զբաղեցրել է Մեծ Բրիտանիայի, Ավստրալիայի, Ավստրիայի, Կանադայի, Գերմանիայի, Իռլանդիայի, Նոր Զելանդիայի և Շվեյցարիայի հիթ-շքերթների առաջին հորիզոնականը։
Երգը նվիրված է դերասան Պոլ Ուոքերի հիշատակին, ով զոհվել է 2013 թվականի նոյեմբերի 30-ին ավտովթարի հետևանքով։ Ֆիլմի վերջին չորս տեսարաններում նրա փոխարեն նկարահանվել է իր կրտսեր եղբայրը՝ Կոդի Ուոքերը։
2017 թվականի հուլիսի 11-ին «See You Again» երգի տեսահոլովակը դարձել է Յութուբի ամենաշատ դիտված նյութը (շուրջ 2,895 միլիարդ դիտում)՝ առաջ անցնելով «Gangnam Style» տեսահոլովակից։


== Պատմություն ==
«See You Again» երգը գրվել է DJ Frank E-ն, Չարլի Փութը, Վիզ Խալիֆան ու Andrew Cedar-ը։ Սինգլի պրոդյուսերն են՝ DJ Frank E, Չարլի Փութ և Andrew Cedar: DJ Frank E-ին ու Չարլի Փութին դիմել է Artist Publishing Group հրատարակչությունը՝ առաջարկելով «Ֆորսաժ 7» ֆիլմի համար գրել երգ, որը նվիրված կլինի Պոլ Ուոքերին։ Նրանց ընկերության նախագահը՝ Ben Maddahi-ն, Լոս Անջելեսում նոր ստուդիա է նախապատրաստել DJ Frank E-ի ու Չարլի Փութի համար։
DJ Frank E-ի ու Չարլի Փութի աշխատանքը բարձր է գնահատվել «Ֆորսաժ 7» ֆիլմի պրոդյուսերների հետ հանդիպման ժամանակ։ Աշխատանքային թիմին է միացել նաև ռեփեր Վիզ Խալիֆան, ով Չարլիի ձայնի ու դաշնամուրի մեղեդու համար գրել է տեքստ։
Երգը հնչում է ֆիլմի վերջում։


== Կոմերցիոն հաջողություն ==


=== Հյուսիսային Ամերիկա ===
ԱՄՆ-ում «See You Again» երգը Billboard Hot 100 և Hot R&B/Hip-Hop Songs հիթ-շքերթներում ընդգրկվել է 2015 թվականի մարտի 19-ին՝ զբաղեցնելով համապատասխանաբար 100-րդ ու 29-րդ հորիզոնականները. առաջին շաբաթվա ընթացքում վաճառվել է 25 000 օրինակ։ 2015 թվականի ապրիլի 18-ին երգը Billboard Hot 100 հիթ-շքերթի 84-րդ հորիզոնականից հասել է 10-րդ՝ ունենալով 168 000 վաճառված օրինակ և դառնալով միանգամից ամենաշատ հորիզոնականներ բարձրացած և լավագույն տասնյակում հայտնված երկրորդ երգը Քեթի Փերրիի Roar (2013) երգից հետո։ Հիթ-շքերթում ընդգրկված լինելու հինգերորդ շաբաթում վաճառվել էր սինգլի 464 000 օրինակ, ինչի շնորհիվ այն զբաղեցրել է առաջին հորիզոնականը՝ դառնալով Վիզ Խալիֆայի երկրորդ երգը, որ գլխավորել է այդ հիթ-շքերթը. առաջինը եղել է Black and Yellow երգը 2011 թվականին։ Ընդհանուր առմամբ երգը հիթ-շքերթը գլխավորել է 12 շաբաթ։ «See You Again» երգը 14 շաբաթ գլխավորել է Hot R&B/Hip-Hop Songs և Hot Rap Songs հիթ-շքերթները։ Մինչև 2015 թվականի օգոստոս վաճառվել է սինգլի 3 424 000 օրինակ։


=== Եվրոպա ===
«See You Again» երգը UK Singles Chart հիթ-շքերթում ընդգրկվել է 2015 թվականի ապրիլի 12-ին՝ զբաղեցնելով 22-րդ հորիզոնականը, սակայն հաջորդ շաբաթ հասել է առաջին հորիզոնական 193 000 վաճառված օրինակով՝ դառնալով այդ տարի Մեծ Բրիտանիայում ամենաարագ վաճառվող սինգլը։ Դա Վիզ Խալիֆայի երկրորդ №1 հիթն է UK Singles Chart-ում Payphone երգից հետո, որ ձայնագրվել է Maroon 5 խմբի հետ։ Երգը առաջին հորիզոնականն զբաղեցրել է 2 շաբաթ՝ երկրորդ շաբաթվա ընթացքում վաճառվելով 142 000 օրինակով։ «See You Again» երգից հետո հիթ-շքերթը գլխավորել է Omi-ի «Cheerleader» երգը, որ վաճառվել էր շուրջ 1000 օրինակով ավելի շատ, քան Վիզ Խալիֆային սինգլը։


== Կենդանի կատարումներ ==
Վիզ Խալիֆան ու Չարլի Փութը «See You Again» երգը կատարել են The Tonight Show Starring Jimmy Fallon շոուում 2015 թվականի մարտին և Saturday Night Live-ում նույն թվականի մայիսին։ Վին Դիզելը երգը կատարել է MTV Movie Awards 2015-ում՝ այն նվիրելով Պոլ Ուոքերին։ Վիզ Խալիֆան ու Չարլի Փութը երգը կատարել են նաև The Ellen DeGeneres Show-ում 2015 թվականի ապրիլին։ Fall Out Boy-ի հետ համատեղ համերգային շրջագայության ժամանակ Վիզ Խալիֆան «See You Again» երգը կատարել է առանց Չարլի Փութի։ «The Voice» նախագծի ութերորդ եթերաշրջանում Վիզ Խալիֆան երգը կատարել է Քրիս Ջեյմիսոնի հետ, ով երգել է Չարլի Փութի փոխարեն։


== Տեսահոլովակ ==
Երգի տեսահոլովակը, որի ռեժիսորն է Մարկ Քլասֆելդը, ներկայացվել է 2015 թվականի ապրիլի 6-ին։


== Մրցանակներ և անվանակարգեր ==


=== Teen Choice Awards ===


=== MTV Video Music Awards ===


=== American Music Award ===


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Երգի տեսահոլովակը YouTube-ում